Villapiippo

Villapiippo (Luzula ulophylla) on vihviläkasvien (Juncaceae) heimoon, piippojen (Luzula) sukuun kuuluva kasvilaji. Se on Uudessa-Seelannissa endeemisenä kasvava piippolaji, jota tavataan vain Uuden-Seelannin Eteläsaarella.

Villapiippo kasvaa tavallisesti 9–20 cm korkeaksi, mutta voi kasvaa hieman korkeammaksi tai jäädä matalammaksikin. Lehtien laidat ja takapinnat ovat vaaleiden karvojen peittämät. Lehtien kärjet ovat terävät. Kukinto on tähkää muistuttava kukkarykelmä ja kukissa on tavallisesti kolme, joskus neljästä kuuteen, hedettä.

Lähteet

Aiheesta muualla 
 Laji.fi: Villapiippo (Luzula ulophylla)
 Global Biodiversity Information Facility (GBIF): Luzula ulophylla 

Piipot